### Beslutning

Godkendt.

### Sagsfremstilling

## Resume og sagens baggrund

På investeringsoversigten for årene 2024 til 2027 er der afsat i alt 36 mio. kr. til at etablere veje i det nye erhvervsområde i [adresse]. Kommunalbestyrelsen har den 29. maj 2024 frigivet 1,0 mio. kr. til at gennemføre diverse forundersøgelser og rådgivningsopgaver.

Der ansøges nu om frigivelse af yderligere 1,0 mio. kr. til fortsatte forundersøgelser, rådgivning og øvrige nødvendige projektaktiviteter.

## Indstillinger

Direktøren indstiller, at der gives en anlægsbevilling på i alt 1,0 mio. kr. finansieret af rådighedsbeløbet i 2025 til forundersøgelser og rådgivning i forbindelse med etablering af veje i det nye erhvervsområde i [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På nuværende tidspunkt er der gennemført arbejde inden for en række tekniske og juridiske opgaveemner, herunder opmåling, udarbejdelse af servitutredegørelser, geotekniske forundersøgelser, vurderinger af natur- og miljøforhold samt håndtering af forhold vedrørende overfladevand, grundvand og spildevand. Derudover er der arbejdet med fastlæggelse af vejforløb, placering og fastsættelse af dimensioneringsforudsætninger.

Design- og forudsætningsgrundlaget forventes færdiggjort inden for kort tid. Derefter overgår projektet til næste fase bestående af skitseprojektering, ledningskoordinering, VVM-screening, jordklassificering med videre.

Det skal for en god ordens skyld bemærkes, at enkelte opgaveemner fra den indledende fase fortsat vil kræve yderligere undersøgelse eller afklaring i forbindelse med skitseprojekteringen.

Status og eventuelle afklaringer vil blive forelagt til politisk behandling, hvis de får konsekvenser for projektets videre fremdrift eller økonomi.

## Økonomiske konsekvenser

På investeringsoversigten for 2025 er der afsat i alt 36,0 mio. kr. til at etablere veje i det nye erhvervsområde vest for Ny Kærbyvej.

Rådighedsbeløbet vil herefter udgøre 34,0 mio. kr.

[adresse] bemærkninger er indarbejdet i sagen.

### Sagens forløb

13/05/2025 Teknik- og Miljøudvalget
Anbefales.
21/05/2025 Økonomiudvalget
Anbefales.